I 1915 begynte han med teologistudiene i Linz og ble presteviet 28. juni 1919. Så var han kapellan i Gunskirchen, og fra 1921 i Waizenkirchen og i Peuerbach. Fra 1925 studerte han kirkerett i Roma og ble promovert til doktorgraden 6. juli 1927. Fra 1928 var han kapellan i Linz-Stadtpfarre, ble i 1929 dosent for kristelig kunst ved den bispedømmelige læreanstalt, og i 1932 professor for kirkerett i Linz. Fra 1933 var han dessuten ordinariatssekretær.